- Mihai Stoica, mesaj clar despre relaţia pe care o are cu fanii
- Ce a declarat după scandalul creat de Daniel Niculae
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Mihai Stoica a oferit imediat răspunsul, atunci când a fost întrebat dacă a ajutat vreodată suporterii să introducă pe stadion materiale pirotehnice, după scandalul creat de Daniel Niculae. MM a declarat că nu a făcut niciodată un astfel de gest. Întrebarea primită de managerul general de la FCSB a venit în contextul în care Daniel Niculae a fost dus la audieri, fiind acuzat de constituirea unui grup infracţional, pentru folosirea materialelor pirotehnice.
Preşedintele de la Rapid a fost audiat timp de două ore, după ce a fost ridicat de mascaţi. "Nico" va fi cercetat în stare de libertate, 16 suporteri ai Rapidului fiind reţinuţi.
"Ai ajutat vreodată fanii să aducă materiale pirotehnice?" Răspunsul dat de Mihai Stoica, după scandalul creat de Daniel Niculae
Mihai Stoica a declarat că fiecare club trebuie să păstreze o relaţie bună cu propria galerie, deoarece un club nu poate exista fără suporteri. MM a amintit şi de perioada în care FCSB nu avea parte de sprijinul prea multor fani, pe stadioane, mărturisind că întotdeauna a fost apropiat de suporteri.
Însă, acesta a negat clar atunci când a fost întrebat dacă i-a ajutat vreodată pe aceştia să aducă pe stadion materiale pirotehnice.
"O echipă fără suporteri nu există, fără ultraşi. Noi am avut o perioadă în care nu mai aveam ultraserie şi erau 3.000 de oameni la meci. De când a venit Peluza Nord, avem 10-15.000, este logic să fiu apropiat.
Și pe vremuri, în Ghencea, aveam săptămânal întâlniri cu liderii. Tot timpul i-am sprijinit cum au putut. (n.r – I-ai ajutat vreodată să introducă materiale pirotehnice în stadion?) Niciodată!", a declarat Mihai Stoica, la orangesport.ro.
Mihai Stoica, reacţie furibundă după scandalul de la Rapid
Mihai Stoica a oferit prima reacţie, după scandalul de la Rapid. Managerul general de la FCSB a dezvăluit că nu i-a venit să creadă atunci când a aflat că mai mulţi suporteri ai giuleştenilor au fost duşi la audieri, ca urmare a faptului că au fost găsite, în locuinţele lor, arme şi muniţii.
"Am văzut o chestie cu trafic de arme şi am zis: `Bă, nu cred nu se poate aşa ceva`. Un om nu poate ascunde asemenea lucruri. Eu sunt alături necondiţionat de Daniel Niculae. Am spus-o, o repet, este un om pe care îl simpatizez şi îl apreciez.
Acum, se dă cu torţe pe stadion, ai văzut ce e în Grecia. Ne place să vedem o scenografie ieşită din comun. Nu demult ne uitam la ce spectacol pirotehnic era pe Marakana. Când se dă în tribune, ne place. Legea e lege, trebuie respectată. Mai departe de arme, nu ştiu absolut nimic.
Nu cred că meserie lui este de suporter. Probabil că omul se ocupă de alte chestii dacă are asemenea arme. Există mulţi infractori în România. Au găsit armele astea la un suporter? Au găsit la un tip care se ocupă la aşa ceva şi mai merge şi la meci", a declarat Mihai Stoica, la orangesport.ro.